《看美人摘蔷薇诗》
南北朝·刘缓

新花临曲池，佳丽复相随。鲜红同映水，轻香共逐吹。

绕架寻多处，窥丛见好枝。矜新犹恨少，将故复嫌萎。

钗边烂熳插，无处不相宜。

作者简介：（?—约540）南朝梁平原高唐人，字含度。风流倜傥，名高一府。为湘东王萧绎中录事。时西府盛集文学之士，而缓居首，常云：“不须名位，所须衣食。不用身后之誉，唯重目前知见。”后随湘东王至江州，卒。